el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el el el el el el el el el es en en el en el el el el el el el el el el el el el en el en el en el en el zh el en el en el en el en el en el en el en el zh el en el en el el el el el en el el el el el en el en
Οι οργανωμένοι οπαδοί του ΑΠΟΕΛ με πορεία διαμαρτυρίας από το κτήριο της Πάσυδυ μέχρι τη Βούλη των Αντιπροσώπων για το μέτρο της κάρτας φιλάθλου και παρέδωσαν επιστολή προς τον πρόεδρο της Βούλης στην οποία ζητούν την άμεση κατάργηση της κάρτας οπαδού καθώς και την τροποποίηση του νόμου.
Διαβάστε επίσης: ΑΠΟΕΛ: Διαδήλωσαν κόσμος, διοίκηση και παίκτες για την κάρτα φιλάθλου (pics)
Το ποδόσφαιρο και γενικά όλα τα αθλήματα στη χώρα μας παρουσιάζουν τον τελευταίο καιρό, μια εντελώς διαφορετική εικόνα ως προς την παρουσία του κόσμου. Μια εικόνα που δεν έχει καμία σχέση με το πως τα γνωρίσαμε και τα αγαπήσαμε μέσα από το πέρασμα του χρόνου. Δηλαδή γήπεδα με γεμάτες κερκίδες που ξεχείλιζαν από παλμό και έντονα συναισθήματα.
Ο κυριότερος λόγος αυτής της δραστικής αλλαγής είναι επειδή εδώ  και ένα χρόνο η Ολομέλεια της Βουλής των Αντιπροσώπων υπερψήφισε την υποχρεωτική εφαρμογή και επίδειξη της κάρτας οπαδού σε όλους τους αθλητικούς χώρους ως ένα μέτρο καταπολέμησης της βίας.
Ένα μέτρο που στοχεύει στην ταυτοποίηση των ατόμων και υποτίθεται ότι είναι βοηθητικό  ως προς την τιμωρία οποιουδήποτε δρα ενάντια στους νόμους και κανόνες των γηπέδων και κατ’ επέκταση της ίδιας της  κοινωνίας.
Διαβάστε επίσης: Tο μήνυμα με πολιτικό περιεχόμενο των οπαδών του ΑΠΟΕΛ
Οφείλουμε να υπογραμμίσουμε ότι  όλοι οι οργανωμένοι σύνδεσμοι φιλάθλων της Κύπρου ανεξαρτήτως ομαδικής προτίμησης  εξέφρασαν την αντίθεση τους ως προς αυτό το μέτρο. Αυτή η αντίθεση είναι πλέον αυταπόδεικτο ότι δεν εκφράστηκε μόνο από τα οργανωμένο σύνολα. Εκφράστηκε και από χιλιάδες άλλων συμπολιτών μας. Οι οποίοι λόγω της κάρτας φιλάθλου απέχουν πλέον από τα γήπεδα και ενώ είχαν προμηθευτεί εισιτήρια διαρκείας. Απέχουν από τα γήπεδα γιατί δεν επιθυμούν να πηγαίνουν σε χώρους που η ατμόσφαιρα αντί να θυμίζει αυτό που αγάπησαν από μικρά παιδιά, την ασταμάτητη μέσα από την φωνή και το πάθος, αγάπη τους προς την ομάδα τους, θυμίζει πλέον εκκλησίες σε εσπερινό, νοσοκομεία πριν την ώρα επισκέψεων και άδειες αίθουσες κινηματογράφων.
Η αποχή έχει ξεπεράσει πλέον το 70%. Διεξήχθη αναμέτρηση που πριν από 15 χρόνια μάζεψε 23,000 κόσμου, μπροστά σε μόνο 5,500. Αντιλαμβάνεστε ότι μέσα σε 15 χρόνια υπήρξε μείωση πάνω από 500%;;
Διαβάστε επίσης: ΑΠΟΕΛ: O… τοίχος του Τραμετσάνι
Και εδώ προκύπτουν τα πιο βασικά ερωτήματα προς εσάς που ψηφίσατε αυτό τον νόμο.
Είναι όντως η κάρτα οπαδού η λύση στα προβλήματα που ταλανίζουν τον κυπριακό αθλητισμό;
Είναι όντως ο χαρακτήρας και οι δράσεις των οπαδών το πρώτο και κυριότερο πρόβλημα στα γήπεδα μας;
Αυτοί που προνοούν και παίρνουν αποφάσεις για τη ομαλή διεξαγωγή των αγώνων έχουν σκεφτεί ή τουλάχιστον έχουν ρωτήσει προηγουμένως την άποψη των αρμόδιων, των ανθρώπων με επαγγελματική κατάρτιση για το συγκεκριμένο θέμα ;
Τι γίνεται με τις εγκαταστάσεις των γηπέδων που τα περισσότερα εύκολα μπορούν να χαρακτηριστούν και ως ερείπια;
Ποια μέτρα λαμβάνονται ή λήφθηκαν για την βελτίωση του αθλητισμού μας από την άποψη ποιότητας θέασης, υπηρεσιών αλλά και σεβασμού ως προς το φίλαθλο κοινό;
Είναι πλέον ξεκάθαρο ότι  η θέσπιση και εφαρμογή του συγκεκριμένου νόμου η οποία μάλιστα εφαρμόζεται μεροληπτικά σε σχέση με τις πλήρεις πρόνοιες της (ακόμα και στον νόμο έγιναν εκπτώσεις απλά για να εφαρμοστεί όσο πιο άμεσα γίνεται η κάρτα οπαδού και να δείξουν κάποιοι ότι παράγουν κοινωνικό έργο)  έχει προκαλέσει περισσότερα αρνητικά παρά θετικά. Τα αποτελέσματα πλέον είναι περισσότερο από εμφανή.
Όλα τα παραπάνω ερωτήματα έχουν τεθεί κατά καιρούς μέσω ανακοινώσεων είτε από συνδέσμους φιλάθλων είτε ακόμη και από τις ίδιες τις διοικήσεις ομάδων αλλά δεν έχουν απαντηθεί ποτέ. Αμφιβάλουμε αν έχουν ποτέ τεθεί προς συζήτηση από τους ίδιους τους ανθρώπους που παίρνουν τις αποφάσεις. Δεν έχει ποτέ προηγουμένως ληφθεί υπόψη η γνώμη του κόσμου που τόσα χρόνια φωνάζει για τα χίλια μύρια προβλήματα αντιμετωπίζει καθημερινά στα γήπεδα.
Αντιθέτως , το μόνο που βλέπουμε είναι την δικαστική είτε της ΚΟΠ είτε του ΚΟΑ να τιμωρεί τα σωματεία με πρόστιμα  για πράξεις που τις παραπάνω φορές έρχονται ως αντιδράσεις σε όλα αυτά τα προβλήματα που δημιουργούνται λόγω των ελλείψεων που παρατηρούνται και που η ίδια η Πολιτεία ή οι ομοσπονδίες θα έπρεπε να λύνουν.
Στην μετά θέσπισης και επιβολής του νόμου εποχή, τα γήπεδα πλέον είναι άδεια. Τα ντέρμπυ θυμίζουν φιλικά παιχνίδια. Το πάθος και η μαζική συμμετοχή του κόσμου έχουν εξαφανιστεί από τις κερκίδες. Ο κόσμος εκφράζει σε κάθε αγωνιστική μέρα την αντίθεση του ως προς αυτή την νομοθετική απόφαση που εκ των πραγμάτων  αποδεικνύεται καταστροφική. Έχει γυρίσει την πλάτη προς όλα τα αθλήματα  και πλέον απέχει από τους αγωνιστικούς χώρους κατά χιλιάδες.
Βρισκόμαστε ουσιαστικά λίγο πριν την πλήρη ΑΠΑΞΙΩΣΗ τόσο του ποδοσφαίρου όσο και όλων των υπόλοιπων αθλητικών διοργανώσεων. Για αυτό και πλέον οι φωνές όχι μόνο από  παράγοντες αλλά και τους ποδοσφαιριστές οι οποίοι είναι οι πραγματικοί πρωταγωνιστές, γίνονται πιο έντονες από ποτέ προηγουμένως. Και το μήνυμα τους είναι κοινό. Ξεκάθαρα η νομοθεσία έχει αποτύχει. Η καταθλιπτική εικόνα που παρακολουθούμε κάθε Σαββατοκύριακο με τις άδειες εξέδρες σε όλα τα γήπεδα είναι γροθιά στο στομάχι, για όλους αυτούς που υπερασπίστηκαν και ψήφισαν την νομοθεσία και το μέτρο αυτό.
Πραγματικά είναι άξιο απορίας γιατί επιβλήθηκε ένας νόμος που ως γνωστό δοκιμάστηκε και απέτυχε παταγωδώς σε πολλές ευρωπαϊκές χώρες. Με τα ίδια αποτελέσματα που βιώνουμε εμείς σήμερα. Χαμηλή προσέλευση φιλάθλων, μαζικές αντιδράσεις του κόσμου και απώλεια της «καυτής» έδρας και του πάθους όπως προαναφέρθηκε και πιο πάνω. Ακόμα και το παράδειγμα της Αγγλίας που ακούγεται από πολλούς θιασώτες της νομοθεσίας είναι τουλάχιστον αποτυχημένο. Στην Αγγλία δεν υφίσταται η κάρτα οπαδού. Τα επεισόδια και οι πράξεις βίας μειώθηκαν αισθητά μετά την απόλυτη εμπορευματοποίηση του αθλήματος, με γήπεδα “cinema” και θέαμα υψηλής ποιότητας που προσελκύουν χιλιάδες κόσμο. Αυτά λοιπόν «βοήθησαν» στην έκλειψη της βίας και όχι η κάρτα οπαδού και η οποιασδήποτε μορφής ταυτοποίηση. Είναι πλέον ξεκάθαρο μέσα και από τους αριθμούς ότι το μέτρο αυτό  έχει αποτύχει με κάθε τρόπο και οι αρμόδιοι με πρώτους εσάς, τους βουλευτές, πρέπει να  επαναφέρετε τον νόμο στην Βουλή  και να το καταψηφίσετε με την ίδια ευκολία που το ψηφίσατε τότε.
Έπρεπε κύριε Πρόεδρε να μην εφαρμόζονται νόμοι  χωρίς να λαμβάνονται  υπόψη όλες οι αρνητικές συνέπειες και αποτελέσματα που έχουμε σήμερα. Όλοι εσείς που ψηφίσατε για εμάς, χωρίς εμάς. Το άδειασμα των γηπέδων που καταφέρατε, δεν συνεπάγεται με την εξάλειψη και καταστολή της βίας στα γήπεδα. Συνεπάγεται με ερασιτεχνισμό, εσφαλμένες κινήσεις πανικού και εν κατακλείδι δείχνει την αδυναμία των υπευθύνων να σταθούν στο ύψος των περιστάσεων. Με την ίδια λογική θα μπορούσαμε να προτείνουμε να κλείσουν όλοι οι δρόμοι ως προς λύση του κυκλοφοριακού προβλήματος, ή να κόψουμε το χέρι μας λόγο κατάγματος δακτύλου.
Εμείς ως Παν.Συ.Φι. ΑΠΟΕΛ , εκπροσωπώντας την μεγαλύτερη μάζα του κόσμου του ΑΠΟΕΛ, της ομάδας που έκανε γνωστή την Κύπρο σε όλο τον κόσμο με τις επιτυχίες της που οφείλονται μεταξύ άλλων και στην καυτή της έδρα, ζητούμε την άμεση κατάργηση της κάρτας οπαδού καθώς και την  τροποποίηση του νόμου πριν να είναι πολύ αργά, πριν τα αποτελέσματα να φέρουν καταστροφικές συνέπειες χωρίς επιστροφή. Οδεύουμε με μαθηματική ακρίβεια στην διάλυση όλων των αθλημάτων και κάποιοι όχι μόνο σφυρίζουν αδιάφορα αλλά επικροτούν ακόμα το μέτρο αυτό. Πιστεύουμε ακράδαντα πως αυτό που λείπει είναι η αθλητική παιδεία από όλους. Ο αθλητισμός και η αθλητική παιδεία αποτρέπουν τόσες χιλιάδες νέους από το να παρασυρθούν στα προβλήματα της κοινωνίας και εσείς με τέτοιες αποφάσεις και χωρίς να ζητάτε την απαραίτητη τεχνογνωσία, τους σπρώχνετε όλο και πιο πολύ προς αυτά».